CELEX: 31987R1350
Language: el
Date: 1987-05-15 00:00:00
Title: Κανονισμός (ΕΟΚ) αριθ. 1350/87 της Επιτροπής της 15ης Μαΐου 1987 που καθορίζει τα κράτη μέλη στα οποία πραγματοποιούνται οι διαφημιστικές εκστρατείες υπέρ της καταναλώσεως χυμού σταφυλής κατά την περίοδο 1986/87

Avis juridique important

|

31987R1350

Κανονισμός (ΕΟΚ) αριθ. 1350/87 της Επιτροπής της 15ης Μαΐου 1987 που καθορίζει τα κράτη μέλη στα οποία πραγματοποιούνται οι διαφημιστικές εκστρατείες υπέρ της καταναλώσεως χυμού σταφυλής κατά την περίοδο 1986/87  

Επίσημη Εφημερίδα αριθ. L 127 της 16/05/1987 σ. 0016 - 0017

***** ΚΑΝΟΝΙΣΜΟΣ (ΕΟΚ) αριθ. 1350/87 ΤΗΣ ΕΠΙΤΡΟΠΗΣ  της 15ης Μαΐου 1987  που καθορίζει τα κράτη μέλη στα οποία πραγματοποιούνται οι διαφημιστικές εκστρατείες υπέρ της καταναλώσεως χυμού σταφυλής κατά την περίοδο 1986/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), και ιδίως το άρθρο 46 παράγραφος 5 και το άρθρο 81,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε από τον κανονισμό (ΕΟΚ) αριθ. 910/87 (3),  τον κανονισμό (ΕΟΚ) αριθ. 1678/85 του Συμβουλίου της 11ης Ιουνίου 1985 περί καθορισμού των τιμών συναλλάγματος που πρέπει να εφαρμοστούν στο γεωργικό τομέα (4), όπως τροποποιήθηκε τελευταία από τον κανονισμό (ΕΟΚ) αριθ. 409/87 (5),  Εκτιμώντας:  ότι ο κανονισμός (ΕΟΚ) αριθ. 3461/85 της Επιτροπής της 9ης Δεκεμβρίου 1985 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής (6), όπως τροποποιήθηκε τελευταία από τον κανονισμό (ΕΟΚ) αριθ. 1337/87 (7), προβλέπει στο άρθρο 1 παράγραφος 2 ότι, για κάθε περίοδο, καθορίζονται τα κράτη μέλη στα οποία πραγματοποιούνται οι διαφημιστικές εκστρατείες και το συνολικό ποσό που προορίζεται για τη χρηματοδότηση αυτών των διαφημιστικών εκστρατειών σε καθένα από τα εν λόγω κράτη μέλη·  ότι ο κανονισμός (ΕΟΚ) αριθ. 2665/86 της Επιτροπής της 25ης Αυγούστου 1986 περί λεπτομερειών εφαρμογής του καθεστώτος ενίσχυσης στη χρησιμοποίηση σταφυλών, γλεύκους σταφύλης και συμπυκνωμένου γλεύκους σταφύλης για την παραγωγή χυμού σταφυλής καθώς και περί καθορισμού των ποσών της ενίσχυσης για την αμπελουργική περίοδο 1986/87 (8), όπως τροποποιήθηκε τελευταία από τον κανονισμό (ΕΟΚ) αριθ. 785/87 (9) καθορίζει, στο άρθρο 4 παράγραφος 2, το μέρος της ενισχύσεως που προορίζεται για τη χρηματοδότηση της διαφημιστικής εκστρατείας σε 35 %·  ότι το διαθέσιμο ποσό γι' αυτή τη χρηματοδότηση εξαρτάται από τις ποσότητες των προϊόντων για τις οποίες θα χορηγηθεί η ενίσχυση· ότι ο προβλεπόμενος προϋπολογισμός των 3 620 000 ECU για τη χρηματοδότηση της διαφημιστικής εκστρατείας κατά το 1985/86 αποδείχτηκε πολύ μεγαλύτερος κατά ποσό περίπου 450 000 ECU· ότι ενδείκνυται, σύμφωνα με το άρθρο 1 παράγραφος 4 του κανονισμού (ΕΟΚ) αριθ. 3461/85, να καταλογιστεί το ποσό αυτό στον προϋπολογισμό για την περίοδο 1986/87· ότι, επιπλέον, για να καθοριστεί ο προϋπολογισμός 1986/87, θα πρέπει να ληφθούν υπόψη οι ποσότητες των προϊόντων για τις οποίες θα χορηγηθεί ενίσχυση στην Ισπανία· ότι για το λόγο αυτό ο προϋπολογισμός που εγκρίθηκε για την περίοδο 1986/87 είναι 3 590 000 ECU·  ότι το ποσό που εγκρίνεται δεν επιτρέπει την ανάληψη αποτελεσματικών διαφημιστικών εκστρατειών σε όλη την Κοινότητα· ότι, ως εκ τούτου, είναι σκόπιμο να συνεχιστεί η διεξαγωγή διαφημιστικών εκστρατειών στα κράτη μέλη στα οποία πραγματοποιήθηκαν παρόμοιες εκστρατείες κατά τη διάρκεια της προηγούμενης περιόδου εμπορίας· ότι, εξάλλου, πρέπει να περιοριστούν στην Ισπανία οι χρηματοδοτούμενες από τον προϋπολογισμό που λαμβάνεται υπόψη για το εν λόγω κράτος μέλος εκστρατείες, λόγω των περιορισμένων δυνατοτήτων, να διαθέσει το εν λόγω προϊόν σε αγορές άλλες εκτός από τη δική του·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο 1986/87, οι διαφημιστικές εκστρατείες για την kae'n C lθηση της κατανάλωσης χυμού σταφυλής που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 3461/85 πραγματοποιούνται στη Γερμανία, στη Γαλλία, στην Ιταλία και στην Ισπανία.  Το συνολικό ποσό που προορίζεται για τη χρηματοδότηση αυτής της εκστρατείας είναι:  - 1 141 000 ECU στη Γερμανία,  - 1 018 000 ECU στη Γαλλία,  - 591 000 ECU στην Ιταλία,  - 840 000 ECU στην Ισπανία.  2. Η μετατροπή σε εθνικό νόμισμα των ποσών που αναφέρονται στην παράγραφο 1 πραγματοποιείται με τη βοήθεια των αντιπροσωπευτικών συντελεστών που ισχύουν στον τομέα του οίνου την 1η Σεπτεμβρίου 1986.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 164 της 24. 6. 1985, σ. 1.  (3) ΕΕ αριθ. L 88 της 31. 3. 1987, σ. 42.  (4) ΕΕ αριθ. L 164 της 24. 6. 1985, σ. 11.  (5) ΕΕ αριθ. L 94 της 13. 2. 1987, σ. 1.  (6) ΕΕ αριθ. L 332 της 10. 12. 1985, σ. 22.  (7) ΕΕ αριθ. L 126 της 15. 5. 1987, σ. 8.  (8) ΕΕ αριθ. L 243 της 28. 8. 1986, σ. 19.  (9) ΕΕ αριθ. L 78 της 20. 3. 1987, σ. 26.